Diari Oficial de la Generalitat Valenciana


Sumari del DOGV 5900, del 25-11-2008 (2008/13811)

Informació pública del projecte modificat d'expropiació per taxació conjunta dels terrenys per a la construcció de col·lectors i línia elèctrica necessaris per a l'execució del Projecte de les Obres de Sanejament i Depuració de l'Àrea d'Orpesa-Cabanes.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/13871


Data del document
:   31-10-2008

Organisme emissor
:   Ajuntament d'Orpesa

Tipus de document
:   Informació Pública

Descriptors 

:   * Orpesa
    * administració local
    * pla d'urbanisme

Informació pública del projecte modificat d'expropiació per taxació conjunta dels terrenys per a la construcció de col·lectors i línia elèctrica necessaris per a l'execució del Projecte de les Obres de Sanejament i Depuració de l'Àrea d'Orpesa-Cabanes. [2008/13274]  
L'Ajuntament, mitjançant la Resolució de l'Alcaldia, de 31 d'octubre de 2008, la part dispositiva de la qual establix:  
«Primer  
S'establisca com a procediment per a la fixació del preu just expropiatori el procediment de taxació conjunta dels béns i drets afectat per l'expropiació.  
Segon  
Aprovar inicialment el projecte modificat d'expropiació per taxació conjunta dels terrenys per a la construcció de col·lectors i línia elèctrica necessaris per a l'execució del Projecte de les Obres de Sanejament i Depuració de l'Àrea d'Orpesa-Cabanes.  
Tercer  
Obrir un tràmit d'informació pública, pel termini d'un mes, mitjançant la publicació d'un anunci en el Diari Oficial de la Comunitat Valenciana, en el Butlletí Oficial de la Província de Castelló, en la premsa local i al tauler d'anuncis de l'Ajuntament; notificar-ho individualitzadament als interessats que figuren a l'expedient, amb el trasllat del full d'apreuament en què figure la taxació de cada bé o dret que cal expropiar, perquè hi puguen formular les al·legacions que estimen pertinents, amb l'advertència que els errors no denunciats o no justificats en esta fase no donaran lloc a nul·litat o reposició d'actuacions, segons el que disposa l'article 30 del Reial Decret Legislatiu 2/2008, de 20 de juny, pel qual s'aprova el Text Refós de la Llei del Sòl.  
En el cas que l'expropiat rebutge la valoració continguda en el full d'apreuament formulada per l'administració, esta traslladarà l'expedient al Jurat Provincial d'Expropiació Forçosa perquè fixe el preu just. El silenci de l'interessat es considerarà com a acceptació de la valoració fixada en el full d'apreuament de l'administració, i s'entendrà definitivament el preu just».  
Cosa que es fa pública en compliment de la legislació d'aplicació, i a l'efecte de sotmetre a informació pública el projecte d'expropiació a què es fa referència. El present anunci es publica als efectes de l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
Orpesa, 31 d'octubre de 2008.- L'alcalde: Rafael Albert Roca.